27/08/2020 | Administración LocalMunicipal
Teo
Convocatoria bases subvencións benestar 2020

EDICTO A Xunta de Goberno Local, na sesión de data 17/08/2020, por unanimidade dos seus membros presentes e por delegación da alcaldía (Decreto de 3 de xullo de 2020 (res 622/2020)), acorda: Primeiro.- Aprobar as Bases da Convocatoria de Subvencións a entidades para actividades de Benestar para 2020, que se reflicten de seguido: Segundo. - Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. BASES REGULADORAS PARA A CONVOCATORIA DE SUBVENCIÓNS PARA ACTIVIDADES DE BENESTAR REALIZADAS DURANTE O ANO 2020 1ª.- OBXECTO DA CONVOCATORIA As presentes bases teñen por finalidade regular a concesión de subvencións destinadas a actividades do ámbito de organizadas ou promovidas por asociacións do concello de Teo durante ano 2020, con cargo á partida 230/480.00 do Orzamento de 2020, por un importe total de 7.500 euros. Son obxectivos perseguidos polas axudas reguladas nestas bases a potenciación da inclusión social de persoas e colectivos, así como o fomento de actividades que melloren o benestar social e comunitario de todos os veciños e veciñas do concello de Teo.2ª.-BENEFICIARIOS/AS Serán beneficiarias ás asociacións con ámbito de actuación no termo municipal do Concello de Teo para o desenvolvemento de actividades e programas de interese xeral. Terán a consideración de actividades ou programas de interese xeral, para os efectos da presente convocatoria, aqueles que fomenten o benestar comunitario e social, con especial atención ás que se dirixan a colectivos con dificultades de inclusión social. So serán subvencionables as recollidas na base terceira, deste documento. As entidades terán que cumprir as seguintes condicións: 1) Poderán concorrer a esta convocatoria de subvencións todas as asociacións que cumpran os requisitos e as finalidades desta convocatoria e que fomenten o benestar social, con ámbito de actuación no termo municipal do Concello de Teo.2) Para ser beneficiarias das axudas as entidades veciñais deberán cumprir os seguintes requisitos: • Estar legalmente constituídas e inscritas no Rexistro Municipal de Entidades do Concello de Teo. • Ter os seus estatutos adaptados á Lei orgánica 1/2002, do 22 de marzo, reguladora do dereito de asociación. • Non estar incursas as entidades ou as persoas que posúen a súa representación legal nalgún dos supostos de prohibición para obter a condición de beneficiarios de subvencións por incapacidade ou incompatibilidade, establecidas no artigo 13 da Lei 38/2003, do 17 de novembro, xeral de subvencións. • Estar ao corrente das súas obrigas coa Seguridade Social e coa Administración Tributaria, e non ser debedor do Concello de Teo por calquera tipo de débeda de dereito público vencida, líquida e esixible por vía de prema. • Ter debidamente xustificados os gastos correspondentes a subvencións concedidas e percibidas con anterioridade dende o Concello de Teo, así como non ter aberto ningún procedemento de reintegro das cantidades percibidas por algunha das causas previstas no artigo 37 da Lei 38/2003, xeral de subvencións. • Achegar coa solicitude para concorrer na convocatoria a documentación que se detalla nestas bases reguladoras.3) Os beneficiarios das axudas adquiren as seguintes obrigas: • Realizar as actividades ou proxectos e cumprir os fins ou propósitos que fundamentan a concesión da subvención, e acreditar mediante a memoria correspondente a súa realización. • Comunicar o inicio ou celebración das actividades subvencionadas con anterioridade a súa celebración, así como calquera cambio que se faga en actividades subvencionadas en canto a horario, frecuencia, ou outra alteración substancial da mesma. • Facer constar en toda a publicidade e difusión das actividades e programas subvencionados a colaboración do Concello de Teo. • Cumprir as condicións que se determinan nestas bases e na concesión da subvención ou axuda. • Someterse ás actuacións de comprobación dos servizos correspondentes por razón da materia e ás de control financeiro que correspondan á Intervención Xeral do Concello de Teo. • Comunicarlle ó Concello de Teo a obtención de axudas ou subvencións para a mesma finalidade procedentes de calquera outra Administración pública ou de particulares ou entidades privadas, así como doutros ingresos ou recursos que financien a actividade. Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003.3ª.-ACTIVIDADES SUBVENCIONABLES Serán subvencionables as seguintes actividades realizadas dentro do territorio do concello de Teo no ano 2019: • De tipo físico: ximnasia, ioga, pilates, aerobic, etc. • De ocio e tempo de lecer que promovan espazos de convivencia e encontro a través de obradoiros de traballos manuais, restauración, música, lectura, danza, risoterapia, etc. • De tipo formativo e informativo á colectividade: obradoiros de xogos tradicionais, conferencias, coloquios, etc. · De actividades de interese patrimonial, medio ambiental ou de rutas. · Celebracións tradicionais como magostos, cacharelas, entroido, etc. Estas actividades dederán ser en aberto, e incluiranse na memoria os ingresos pola venda de productos En ningún caso serán subvencionables os seguintes gastos: • As viaxes e os gastos de comidas ou restauración. · Premios de concursos, nin de sorteos. · Os establecidos no artigo 31.7 da Lei 38/2003, xeral de subvencións.4ª.- LUGAR E PRAZO DE PRESENTACIÓN DE SOLICITUDES 1) A solicitude normalizada da convocatoria (Anexo I) xunto coa documentación que se recolle na base anterior deberán presentarse no Rexistro Xeral do Concello de Teo, que irá acompañada dos seguintes documentos: a) Documento asinado polo/a representante da entidade facendo constar as actividades programadas e as prazas para cada unha. (Anexo II) b) Copia cotexada do CIF, so necesaria no caso de non estar depositada no concello. e) Certificación bancaria da conta onde se efectuarán os pagamentos. No caso de non tela depositado con anterioridade ou de ter cambiado. f) Declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. Esta declaración esta incluída no anexo I. No caso de solicitudes defectuosas ou incompletas, concederase un prazo de 10 días para a súa corrección, arquivándose sen máis trámites de non se emendaren os defectos en dito prazo.2) O prazo de presentación de solicitudes será de 20 días naturais contados a partir do día seguinte ó da publicación da presente convocatoria no Boletín Oficial da Provincia da Coruña. A convocatoria de subvencións farase pública no taboleiro de edictos do Concello.5ª.-IMPORTES MÁXIMOS DAS SUBVENCIÓNS En ningún caso o importe máximo da subvención de cada solicitante superará o 60% do orzamento da entidade ou asociación para as actividades obxecto da solicitude. Cada entidade indicara o importe máximo que poderá xustificar para esta subvención, non podendo concederlle un importe superior. O importe da axuda ou subvención en ningún caso poderá ser de tal contía que illada ou en concorrencia con outras axudas ou subvencións supere o custo da actividade subvencionada. A concesión da subvención non xerará ningún dereito á súa percepción en futuras convocatorias. Ningunha entidade poderá obter unha subvención superior ao 25 % da contía global.6ª.-ÓRGANO COMPETENTE E PROCEDEMENTO DE CONCESIÓN As solicitudes dirixiranse á Concelleiro delegado de Benestar nos prazos indicados nas presentes Bases. Os servizos sociais comunitarios serán o órgano competente para a instrución do procedemento, así como para a realización de cantas actuacións estimen necesarias para a determinación, coñecemento e comprobación dos datos en virtude dos que debe pronunciarse a resolución. As valoracións das solicitudes e a formulación das correspondentes propostas de concesión de subvencións realizaraas unha Comisión de Valoración constituída para o efecto, que terá a seguinte composición: • Presidente: A concelleiro da área de Benestar 1. Un/unha técnico/a da área de Benestar.2. Concelleira de Igualdade A comisión será o encargada de requirir dos solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: — Nome da entidade e contía máxima da subvención á que opta. — Se está ou non completa a documentación do expediente, con expresión da data da finalización do prazo de presentación, no seu caso — Se cumpre os requisitos da convocatoria, con indicación expresa dos que non cumpra de ser o caso. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa.7ª.-TRAMITACIÓN E VALORACIÓN DE SOLICITUDES Establécense como criterios de valoración das solicitudes do réxime de concorrencia competitiva, os seguintes: 8ª.- RESOLUCIÓN DA CONCESIÓN DE SUBVENCIÓNS A resolución da concesión deberá notificárselles expresamente a todos os solicitantes de forma fidedigna. En dita resolución indicáranse as actividades subvencionadas de acordo do punto 2 desta convocatoria.9ª.-XUSTIFICACIÓN DAS ACTIVIDADES E PAGAMENTO DAS SUBVENCIÓNS A entidade beneficiaria da subvención estará obrigada a xustificar documentalmente o cumprimento das condicións impostas e a aplicación dos fondos recibidos, antes do día 30.11.2020. A xustificación dos gastos conforme coa fin para a que a axuda foi concedida deberá realizarse mediante a achega da conta xustificativa, debera incluír: • Facturas orixinais polo importe total da subvención concedida ó abeiro do establecido no artigo 30.3 da Lei 38/2003, do 17 de novembro (Lei xeral de subvencións e o seu regulamento). Poderase xustificar con copias compulsadas sempre que previamente na factura orixinal se inclúa a seguinte dilixencia asinada polo responsable da entidade veciñal: “ESTA FACTURA FOI PRESENTADA COMO XUSTIFICACIÓN DE GASTO SUBVENCIONABLE NO CONCELLO DE TEO”. • Xustificantes do pagamento das facturas: - No caso do pagamentos mediante transferencia bancaria: xustificante bancario. - No caso de pagamentos por cheque nominativo: copia do cheque e extracto bancario onde conste o seu cargo na conta da entidade veciñal. - Declaración xurada sobre a obtención de axudas para a mesma finalidade procedentes de calquera outra Administración pública ou de particulares ou de entidade privadas. • Designación da conta bancaria na que se efectuarán os ingresos, segundo as normas establecidas pola Tesourería municipal. O modelo atópase na páxina web www.Teo.es, sección de Administración: Trámites: Descarga de impresos: Tesourería: Alta ou baixa de datos bancarios. • Certificacións de estar ao corrente no cumprimento das obrigas de carácter tributario, da Seguridade Social e dos tributos municipais. Conforme co artigo 24.4 do R. d. 887/2006, do Regulamento da Lei 38/2003, xeral de subvencións, a presentación da declaración responsable substituirá a estas certificacións naquelas subvencións nas que a contía a outorgar a cada entidade beneficiaria non supere na convocatoria o importe de 3.000 €. Sobre a execución das actividades subvencionadas deberá achegarse: • Memoria económica, indicativa de todos os ingresos e gastos relacionados coa actividade subvencionada: anexo III Relación clasificada dos gastos por cada unha das actividades subvencionadas, con identificación do acredor e da factura ou documento equivalente, do seu importe, da data de emisión e da data de pagamento, de acordo co disposto no artigo 75 do R. d. 887/2006, do Regulamento da Lei 38/2003, xeral de subvencións. • Relación detallada por cada unha das actividades dos ingresos da entidade anexo IV · Datos xerais dos ingresos da entidade segundo anexo V • Memoria descritiva da totalidade das actividades subvencionadas. Conterá todos os datos da súa realización, participantes, docentes, horarios, lugar, duración e valoración. Se hai unha desviación do proxecto presentado, xustificarase o cambio. A dmitiranse como gastos subvencionables os seguintes: 1. Gastos de publicidade e difusión: imprenta, serigrafía, etc. (achegarase copia de materiais) 2. Gastos de materiais consumibles específicos das actividades.3. Asistencias técnicas: monitores/as, docencia, etc.4. Outros gastos relacionados coas actividades executadas. Para o abono do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: As subvencións xustificaranse antes do 30 de novembro de 2020. Excepcionalmente e previa solicitude motivada de prórroga poderá presentarse xustificación ata o 15 de decembro de 2020. No caso de non xustificarse no prazo anteriormente mencionado, procederase á revogación da mesma. A non presentación da conta xustificativa dentro do exercicio 2020 dará lugar á pérdida da subvención. Non serán gastos subvencionables: — Os xuros debedores de contas bancarias. — Os xuros, recargos e sancións administrativas. — Os gastos de procedementos xudiciais. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e). e despois da fiscalización da conta xustificativa pola Intervención Municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta se verá reducida proporcionalmente.10ª.-CONTROL DA APLICACIÓN DO GASTO E RÉXIME SANCIONADOR Os servizos sociais comunitarios poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa.11ª.-RÉXIME XURÍDICO Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público aos efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas Bases.12ª.- COMPROMISO DE PUBLICIDADE As entidades que sexan destinatarias das axudas recollidas nestas bases deberan sinalar na publicidade das actividades realizadas durante o ano 2019 a seguinte lenda “co apoio do concello de Teo”, seguido do escudo oficial do mesmo. Teo, 4 de agosto de 2020. Concelleiro delegado de Benestar e Igualdade Ignacio Iglesias Villar Teo, 24 de agosto de 2020 A alcaldesa accidental Uxía Lemus de la Iglesia Breve resumo de outras actividades da entidade para as que non se solicita subvención, pero que forman parte da súa programación.